C 135/8
LV
Eiropas Savienības Oficiālais Vēstnesis
18.4.2023.
PIELIKUMS
Pierādījumi, ar ko pamato tādu mērķu leģitimitāti, kuri nekaitē sugu saglabāšanai un kurus īsteno licencētas zooloģiskās iestādes un audzēšanas un saglabāšanas programmas Šo norādījumu 3. iedaļas a) un b) punktā ir izklāstīti gadījumi, kad dalībvalsts CITES uzraudzības iestāde drīkst izdot eksporta un reeksporta atļaujas vai ES iekšējās tirdzniecības sertifikātu, ja tā ir pārliecināta, ka šīs atļaujas vai sertifikāts tiks izmantoti likumīgiem mērķiem, kas nekaitē sugas saglabāšanai.
Lai nodrošinātu saskaņotu pieeju visā ES, nosakot to mērķu leģitimitāti, kas nekaitē sugas saglabāšanai un ko īsteno licencēti zooloģiskie dārzi (1) un audzēšanas un saglabāšanas programmas, ir sniegta sīkāka informācija.
Tā kā pieteikumi eksporta atļaujām, reeksporta atļaujām vai ES iekšējās tirdzniecības sertifikātiem var atšķirties, dalībvalstīm pieteikuma iesniedzēja iesniegtie pierādījumi parasti būs jāizvērtē katrā atsevišķā gadījumā.
Minimālā prasība ir, ka visiem pretendentiem ir jāiesniedz pierādījumi, ar ko var pamatot šādus faktus: — zooloģiskajai iestādei ES ir jābūt reģistrētai saskaņā ar Padomes Direktīvu 1999/22/EK (2) (“ES zooloģisko dārzu direktīva”); — zooloģiskajai iestādei trešās valstīs ir jābūt atzītas audzēšanas programmas dalībniecei.
Atzītu zooloģisko iestāžu audzēšanas un saglabāšanas programmu piemēri citstarp ir šādi: Eiropas apdraudēto sugu programma (EEP), Amerikas sugu izdzīvošanas plāns (SSP), Austrālāzijas sugu pārvaldības programma (ASMP), globālie sugu pārvaldības plāni (GSMP); — galamērķa valsts kompetentajām iestādēm attiecīgais patvērums / glābšanas centrs ir jāreģistrē un jāpārrauga.
Ja pieteikumā sniegtā informācija nav skaidra vai rodas šaubas/bažas par iestādes vai audzēšanas un saglabāšanas programmas mērķa leģitimitāti, uzraudzības iestādei būtu jāpieprasa pieteikuma iesniedzējam iesniegt sīkāku informāciju.
(1) Sk.
25. zemsvītras piezīmi.
(2) https://eur-lex.europa.eu/legal-content/LV/TXT/?uri=celex:31999L0022